ВЪПРОСИ И ОТГОВОРИ ПО ПРОЦЕДУРА

BG161PO003-2.1.13 „ТЕХНОЛОГИЧНА МОДЕРНИЗАЦИЯ В МАЛКИ И СРЕДНИ ПРЕДПРИЯТИЯ“
ОТГОВОР НА ВЪПРОС № 3,
ПОЛУЧЕН НА 22.09.2011 г.
И ПУБЛИКУВАН НА 03.10.2011 г.
ВЪПРОС № 3)

Здравейте,

Бих искала да кандидатствувам за подпомагане по ОП "Развитие на конкурентността на българската икономика" с подприоритет 232 Въвеждане на възобновяеми енергийни източници.
Може ли да бъде осъществено такова подпомагане за предприятие, свързано с турстически продукт: инсталиране на соларни или фотоволтаични батерии в хотелски комплекс.
Благодаря Ви предварително.

С уважение, 
Красимира Райкова
22.09.2011 г.

ОТГОВОР № 3)

Уважаема г-жа Райкова,

Питането Ви е отправено на електронната поща за „Въпроси и отговори” по процедура BG161PO003-2.1.13 „Технологична модернизация в малки и средни предприятия”, която е обявена в рамките на Oперация 2.1.1: „Технологично обновление в предприятията”.

Понастоящем Управляващият орган на ОП ‘Конкурентоспособност” подготвя стартирането на две процедури в рамките на област на въздействие 2.3. „Подкрепа за въвеждане на енергоспестяващи технологии и използването на възобновяеми енергийни източници”. Едната процедура „Инвестиции в „зелена индустрия” ще бъде насочена към големи предприятия и ще бъде обявена през четвъртото тримесечие на 2011 г, а втората процедура „Енергийна ефективност” ще бъде насочена към малките и средните предприятия и се очаква да стартира началото на следващата година. 

Целта на процедурата „Енергийна ефективност” е да се финансира реализирането на мерки за енергийна ефективност и да се насърчи използването на възобновяеми енергийни източници. Допустимите за финансиране дейности ще могат да включват: закупуване и инсталиране на оборудване за внедряване на енергоспестяващи производствени технологии, намаляване на отпадъците и насърчаване използването на възобновяеми енергийни източници, както и изпълнението на по-големи и мащабни проекти за енергийна ефективност. Целта на процедурата „Инвестиции в „зелена индустрия” е оказването на инвестиционна подкрепа на големите предприятия в България за преодоляване на негативното им влияние върху околната среда чрез насърчаване изпълнението на проекти, пряко свързани с производство на продукти, подлежащи на рециклиране, когато станат отпадъци, по-ефективно използване на отпадъчните продукти и намаляване на енергоемкостта, като ключов фактор за повишаване на конкурентоспособността и устойчиво развитие на големите предприятия в страната.  

В  тази връзка Ви препоръчваме да следите периодично излизащата информация на интернет страницата на ОП „Конкурентоспособност” (www.opcompetitiveness.bg), за да може своевременно да се запознаете с условията за кандидатстване по всяка от посочените процедури и да прецените възможността за вашето участие по нея. Също така, в зависимост от местоположението на вашия хотел, може да проверите дали проектът ви не е допустим за подпомагане по „Програма за развитие на селските райони”.

